                         COMISIA
                         EUROPEANĂ

                                                Bruxelles, 20.5.2015
                                                COM(2015) 212 final

                                                2015/0108 (NLE)

                                    Propunere de

                        REGULAMENT AL CONSILIULUI

     de modificare a Regulamentului (UE) nr. 2015/104 în ceea ce privește anumite
                               posibilități de pescuit

RO                                                                                RO
 ---pagebreak---                                        EXPUNERE DE MOTIVE

     1.       CONTEXTUL PROPUNERII
     Regulamentul (UE) nr. 2015/104 al Consiliului a stabilit, pentru anul 2015, posibilitățile de
     pescuit pentru anumite stocuri de pește și grupuri de stocuri de pește, aplicabile în apele
     Uniunii și, pentru navele din Uniune, în anumite ape din afara acesteia. Aceste posibilități de
     pescuit sunt de obicei modificate de mai multe ori pe parcursul perioadei în care sunt în
     vigoare.

     2.       REZULTATELE CONSULTĂRILOR CU PĂRȚILE INTERESATE ȘI ALE
              EVALUĂRII IMPACTULUI
     Impunerea unor limite de captură pentru anumite tipuri de unelte de pescuit și utilizarea unei
     zone închise au fost discutate pe larg cu statele membre. Statele membre au fost invitate să
     identifice zonele de pescuit specifice pentru bibanul-de-mare și modul în care ar putea reduce
     capturile de biban-de-mare și mortalitatea în zonele lor de pescuit.
     Ca răspuns, FR și UK au identificat o serie de limite de captură și efectele lor asupra diferitor
     tehnici utilizate în pescuitul de biban-de-mare.

     3.       ELEMENTELE JURIDICE ALE PROPUNERII
     Modificările propuse vizează modificarea Regulamentului (UE) nr. 104/2015 așa cum este
     descris mai jos.
     În iunie 2014, Consiliul Internațional pentru Explorarea Apelor Maritime (ICES) a publicat un
     aviz științific cu privire la acest stoc care se află în declin rapid din 2012 încoace. În plus,
     Comitetul științific, tehnic și economic pentru pescuit (CSTEP) consideră că, în general,
     măsurile naționale în vigoare pentru protecția bibanului-de-mare s-au dovedit ineficiente.
     Bibanul-de-mare este o specie cu maturizare târzie și creștere lentă. Mortalitatea prin pescuit a
     acestui stoc este în prezent de patru ori mai mare decât nivelul care ar asigura producția
     maximă durabilă (MSY). Stocul de biban-de-mare din Marea Celtică, Canalul Mânecii, Marea
     Irlandei și Marea Nordului meridională, (diviziunile ICES IVb, c și VIIa, d-h) rămâne într-o
     stare critică; este necesar să se reducă pe cât posibil capturile din acest stoc pentru a stimula și
     proteja recrutarea puietului.
     În ianuarie 2015, s-au adoptat deja măsuri de urgență în temeiul articolului 12 din
     Regulamentul (UE) nr. 1380/2013 al Parlamentului European și al Consiliului privind politica
     comună în domeniul pescuitului, menite să asigure protecție de urgență populațiilor
     reproducătoare. Acest regulament oferă protecție temporară; Comisia a făcut clar faptul că
     măsurile de urgență constituie prima dintre cele trei etape ale răspunsului în materie de
     gestionare necesar în 2015 și că a colaborat cu statele membre pentru a dezvolta aceste etape.
     Prima modificare adusă Regulamentului (UE) nr. 104/2015 de stabilire a posibilităților de
     pescuit a fost deja adoptată pentru a introduce limite de captură pentru pescarii de agrement;
     aceasta reprezintă a doua etapă a răspunsului în materie de gestionare a stocului de biban-de-
     mare.
     Prezenta propunere reprezintă a treia etapă a măsurilor discutate cu statele membre care au
     interese în ceea ce privește pescuitul din respectivul stoc. Măsurile menționate constau în
     introducerea unor limite de captură lunare pentru anumite tehnici de pescuit și în interdicția
     care vine în completarea acțiunilor de conservare deja întreprinse de Irlanda, deoarece
     legislația națională irlandeză interzice exploatarea comercială a bibanului-de-mare de către
     navele irlandeze. Introducerea unei interdicții comparabile și extinderea sa la toate navele din

RO                                                    2                                                     RO
 ---pagebreak---      UE care își desfășoară activitatea în zonă ar fi benefice pentru stocul vizat, evitând
     dezvoltarea activităților de pescuit din stocul vizat și împiedicând deplasarea activităților de
     pescuit în această zonă. Prin urmare, Comisia propune să se introducă o interdicție în
     diviziunile ICES VIIa-c,g,j-k, permițând unele activități de pescuit în interiorul apelor
     teritoriale ale Regatului Unit pentru flotele de pescuit de mici dimensiuni. Ar trebui, de
     asemenea, să se reducă activitățile de pescuit în diviziunile ICES IVb,c și VIId,e,f,h prin
     impunerea unor limite de captură lunare.
     Capturile de biban-de-mare provin atât din activități de pescuit accidentale, cât din activități
     de pescuit care vizează în mod specific acest stoc. Se consideră că o limitare a capturilor va
     avea impact în primul rând asupra acelor activități de pescuit care vizează bibanul-de-mare,
     permițând pescarilor să își adapteze comportamentul de pescuit pentru a reduce capturile.
     Limitele de captură au fost alese în așa fel încât să permită debarcarea capturilor accidentale.

RO                                                  3                                                   RO
 ---pagebreak---                                                                    2015/0108 (NLE)

                                                    Propunere de

                                    REGULAMENT AL CONSILIULUI

           de modificare a Regulamentului (UE) nr. 2015/104 în ceea ce privește anumite
                                     posibilități de pescuit

     CONSILIUL UNIUNII EUROPENE,
     având în vedere Tratatul privind funcționarea Uniunii Europene, în special articolul 43
     alineatul (3),
     având în vedere propunerea Comisiei Europene,
     întrucât:
     (1)    În iunie 2014, Consiliul Internațional pentru Explorarea Apelor Maritime (ICES) a
            publicat un aviz științific privind stocul de biban-de-mare din Atlanticul de Nord-Est și
            a confirmat că acest stoc a cunoscut un declin rapid începând cu 2012. De asemenea,
            Comitetul științific, tehnic și economic pentru pescuit (CSTEP) a evaluat nivelul de
            protecție asigurat de măsurile naționale în vigoare pentru bibanul-de-mare și a ajuns la
            concluzia că acestea sunt, în general, ineficiente. Bibanul-de-mare este o specie cu
            maturizare târzie și creștere lentă. Mortalitatea prin pescuit a bibanului-de-mare din
            Atlanticul de Nord-Est este în prezent de patru ori mai mare decât nivelul care ar
            asigura producția maximă durabilă (MSY).
     (2)    Prin Regulamentul de punere în aplicare (UE) 2015/1111, bazat pe articolul 12 din
            Regulamentul (UE) nr. 1380/2013 al Parlamentului European și al Consiliului2,
            Comisia a adoptat măsuri urgente pentru reducerea mortalității cauzate de navele de
            pescuit pelagic care vizează populațiile reproducătoare de biban-de-mare.
     (3)    Regulamentul (UE) nr. 2015/104 al Consiliului3 a fost modificat prin Regulamentul
            (UE) nr. 2015/523 al Consiliului4, cu scopul de a reduce impactul pescuitului de
            agrement asupra mortalității prin pescuit.

     1
             Regulamentul de punere în aplicare (UE) 2015/111 al Comisiei din 26 ianuarie 2015 de stabilire a unor
             măsuri pentru a atenua o amenințare gravă pentru conservarea stocului de biban-de-mare (Dicentrarchus
             labrax) din Marea Celtică, din Canalul Mânecii, din Marea Irlandei și din Marea Nordului meridională
             (JO L 20, 27.1.2015, p. 31).
     2
             Regulamentul (UE) nr. 1380/2013 al Parlamentului European și al Consiliului din 11 decembrie 2013
             privind politica comună în domeniul pescuitului, de modificare a Regulamentelor (CE) nr. 1954/2003 și
             (CE) nr. 1224/2009 ale Consiliului și de abrogare a Regulamentelor (CE) nr. 2371/2002 și (CE)
             nr. 639/2004 ale Consiliului și a Deciziei 2004/585/CE a Consiliului (JO L 354, 28.12.2013, p. 22).
     3
             Regulamentul (UE) 2015/104 al Consiliului din 19 ianuarie 2015 de stabilire, pentru anul 2015, a
             posibilităților de pescuit pentru anumite stocuri de pește și grupuri de stocuri de pește, aplicabile în
             apele Uniunii și, pentru navele din Uniune, în anumite ape din afara Uniunii, de modificare a
             Regulamentului (UE) nr. 43/2014 și de abrogare a Regulamentului (UE) nr. 779/2014 (JO L 22,
             28.1.2015, p. 1).
     4
             Regulamentul (UE) nr. 2015/523 al Consiliului din 25 martie 2015 de modificare a Regulamentelor
             (UE) nr. 43/2014 și (UE) 2015/104 în ceea ce privește anumite posibilități de pescuit (JO L 84,
             28.3.2015, p. 1).

RO                                                         4                                                            RO
 ---pagebreak---      (4)    Este necesară o reducere suplimentară a capturilor și, prin urmare, activitățile de
            pescuit din stocul vizat ar trebui să fie reduse prin impunerea unor limite de captură
            lunare în diviziunile ICES IVb și IVc, precum și VIId, VIIe, VIIf și VIIh. De
            asemenea, ar trebui să se aplice limite de captură lunare în apele teritoriale ale
            Regatului Unit în diviziunile ICES VIIa și VIIg. Această măsură ar trebui să permită
            pescarilor să își adapteze comportamentul de pescuit actual, pentru a evita bibanul-de-
            mare, permițându-le totodată să mențină un anumit nivel al capturilor accidentale.
     (5)    Acțiunile de conservare întreprinse de Irlanda ar trebui să fie menținute și extinse
            pentru a viza toate navele din Uniune care își desfășoară activitatea în diviziunile ICES
            VIIb, VIIc, VIIj și VIIk. Aceste acțiuni ar trebui să se aplice și în diviziunile ICES
            VIIa și VIIg, cu excepția apelor situate pe o rază de 12 mile marine de la baza de
            referință aflate sub suveranitatea Regatului Unit.
     (6)    Capturile de biban-de-mare ar trebui să fie monitorizate lunar prin colectarea de date
            de la statele membre.
     (7)    Prin urmare, Regulamentul (UE) nr. 2015/104 ar trebui modificat în consecință.
     (8)    Din motive de urgență, prezentul regulament ar trebui să intre în vigoare în ziua
            următoare datei publicării sale,
     ADOPTĂ PREZENTUL REGULAMENT:

                                                 Articolul 1

     În Regulamentul (UE) 2015/104 se introduce articolul 9 a cu următorul text:
                                               „Articolul 9 a

                                      Măsuri privind bibanul-de mare
             1.      Se interzice navelor Uniunii să pescuiască, să rețină la bord, să transfere, să
                     transbordeze sau să debarce cantități care depășesc limitele stabilite la
                     alineatul (2) pentru bibanul-de-mare capturat în următoarele zone:
                     (a)     diviziunile ICES IVb, IVc, VIId, VIIe, VIIf și VIIh;
                     (b)    apele situate pe o rază de 12 mile marine de la baza de referință, aflate
                     sub suveranitatea Regatului Unit în diviziunile ICES VIIa și VIIg.
             2.      În sensul alineatului (1), se aplică următoarele limite de captură:

                       Tipul uneltelor de pescuit               Captură maximă de biban-de-mare
                                                                   autorizată per navă per lună
                                                                      calendaristică (în kg)

                  OTM și PTM, traule cu panouri sau                            1 500
                          traule pelagice

                  OTB, toate tipurile de traule de fund,                       1 500
                   inclusiv năvoade daneze / scoțiene

             Toate GN, toate activitățile de pescuit cu                        1 000
                  setci în derivă și cu plase fixe

RO                                                    5                                                 RO
 ---pagebreak---               Toate LL, toate activitățile de pescuit cu                       1 000
               paragate sau cu platformă și paragate

                             Plase-pungă                                       3 000

              3.    Pentru navele din Uniune care utilizează mai multe unelte de pescuit într-o
                    singură lună calendaristică, se aplică cea mai joasă limită de captură stabilită la
                    alineatul (2) pentru oricare dintre uneltele de pescuit utilizate.
              4.    Limitele de captură stabilite la alineatul (2) nu sunt transferabile de la o lună la
                    alta și între nave.
              5.    Se interzice navelor din Uniune să rețină la bord, să transbordeze, să transfere
                    sau să debarce biban-de-mare capturat în diviziunile ICES VIIb, VIIc, VIIj și
                    VIIk, precum și în apele din diviziunile ICES VIIa și VIIg situate dincolo de
                    limita de 12 mile marine de la baza de referință aflate sub suveranitatea
                    Regatului Unit.
              6.    Statele membre raportează Comisiei capturile de biban-de-mare per navă,
                    indicând tipul de unelte utilizate, în termen de cel mult 14 de zile de la sfârșitul
                    fiecărei luni.

                                                Articolul 2
     Prezentul regulament intră în vigoare în ziua următoare datei publicării în Jurnalul Oficial al
     Uniunii Europene.

     Prezentul regulament este obligatoriu în toate elementele sale și se aplică direct în toate statele
     membre.
     Adoptat la Bruxelles,

                                                   Pentru Consiliu
                                                   Președintele

RO                                                   6                                                     RO


|

52010PC0123

Propunere de regulament al Consiliului de modificare a Regulamentului (CE) nr. 1487/2005 de instituire a unui drept antidumping definitiv și de percepere definitivă a dreptului provizoriu instituit asupra importurilor anumitor țesături finite din filamente de poliester originare din Republica Populară Chineză  /* COM/2010/0123 final - NLE 2010/0069 */

	[pic] | COMISIA EUROPEANĂ |Bruxelles, 31.3.2010COM(2010)123 final2010/0069 (NLE)Propunere deREGULAMENT AL CONSILIULUIde modificare a Regulamentului (CE) nr. 1487/2005 de instituire a unui drept antidumping definitiv și de percepere definitivă a dreptului provizoriu instituit asupra importurilor anumitor țesături finite din filamente de poliester originare din Republica Populară ChinezăEXPUNERE DE MOTIVE1) CONTEXTUL PROPUNERII |110 | Motivele și obiectivele propunerii Prezenta propunere se referă la aplicarea Regulamentului (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (denumit în continuare „regulamentul de bază”), în cadrul procedurii privind importurile de anumite țesături finite din filamente de poliester originare din Republica Populară Chineză. |120 | Contextul general Prezenta propunere se înscrie în contextul punerii în aplicare a regulamentului de bază și este rezultatul unei anchete care s-a desfășurat în conformitate cu cerințele de fond și de procedură prevăzute în regulamentul de bază. |139 | Dispoziții în vigoare în domeniul propunerii Regulamentul (CE) nr. 1487/2005 al Consiliului de instituire a unui drept antidumping definitiv asupra importurilor anumitor țesături finite din filamente de poliester originare din Republica Populară Chineză. |141 | Coerența cu alte politici și obiective ale Uniunii Nu se aplică. |2) CONSULTAREA PăRțILOR INTERESATE șI EVALUAREA IMPACTULUI |Consultarea părților interesate |219 | Solicitanții și industria din Uniune au fost informați cu privire la constatările anchetei și au avut ocazia să-și prezinte observațiile, în conformitate cu dispozițiile din regulamentul de bază. |Obținerea și utilizarea expertizei |229 | Nu a fost necesar să se recurgă la expertiză externă. |230 | Evaluarea impactului Prezenta propunere este rezultatul punerii în aplicare a regulamentului de bază. Regulamentul de bază nu prevede o evaluare generală a impactului, însă conține o listă exhaustivă de condiții care trebuie evaluate. |3) ELEMENTELE JURIDICE ALE PROPUNERII |305 | Rezumatul acțiunii propuse Prin Regulamentul (CE) nr. 1487/2005 (JO L 240, 16.9.2005, p. 1), Consiliul a instituit o taxă antidumping definitivă asupra importurilor de anumite țesături finite din filamente de poliester originare din Republica Populară Chineză. În timpul anchetei care a dus la instituirea măsurilor, dat fiind numărul mare de producători-exportatori ai produsului în cauză în Republica Populară Chineză, s-a aplicat eșantionarea. Articolul 2 din Regulamentul (CE) nr. 1487/2005 al Consiliului oferă producătorilor-exportatori chinezi care îndeplinesc anumite criterii posibilitatea de a beneficia de același tratament ca și cel acordat societăților cooperante neincluse în eșantion (denumit în continuare „tratament rezervat noilor producători-exportatori” sau „TNPE”). Un grup de societăți, compus din două societăți care participă la producția și la comercializarea produsului în cauză, a cerut acordarea tratamentului rezervat noilor producători-exportatori și cererile lor au fost examinate. Așadar, se propune adoptarea de către Consiliu a propunerii de regulament anexate, care stabilește denumirile și nivelurile taxelor corespunzătoare societăților cărora li se acordă tratamentul rezervat noilor producători-exportatori. Prezentul regulament ar trebui să fie publicat în Jurnalul Oficial al Uniunii Europene. |310 | Temeiul juridic Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (denumit în continuare „regulamentul de bază”). Regulamentul (CE) nr. 1487/2005 al Consiliului de instituire a unui drept antidumping definitiv asupra importurilor anumitor țesături finite din filamente de poliester originare din Republica Populară Chineză. |329 | Principiul subsidiarității Propunerea intră în sfera competenței exclusive a Uniunii Europene (denumită în continuare „UE”). În consecință, principiul subsidiarității nu se aplică. |Principiul proporționalității Propunerea respectă principiul proporționalității din următoarele motive: |331 | Regulamentul (CE) nr. 1487/2005 al Consiliului, prin care se instituie o taxă antidumping definitivă asupra importurilor de anumite țesături finite din filamente de poliester originare din Republica Populară Chineză, nu permite luarea unei decizii la nivel național. |332 | Nu se aplică indicațiile privind modul în care obligația financiară și administrativă a UE, a guvernelor naționale, a autorităților regionale și locale, a operatorilor economici și a cetățenilor este redusă la minimum și proporțională cu obiectivul propunerii. |Alegerea instrumentelor |341 | Instrumente propuse: regulament. |342 | Alte instrumente nu ar fi adecvate din următorul motiv: Regulamentul de bază menționat mai sus nu prevede opțiuni alternative. |4) IMPLICAțIILE BUGETARE |409 | Propunerea nu are implicații asupra bugetului UE. |2010/0069 (NLE)Propunere deREGULAMENT AL CONSILIULUIde modificare a Regulamentului (CE) nr. 1487/2005 de instituire a unui drept antidumping definitiv și de percepere definitivă a dreptului provizoriu instituit asupra importurilor anumitor țesături finite din filamente de poliester originare din Republica Populară ChinezăCONSILIUL UNIUNII EUROPENE,având în vedere Tratatul privind funcționarea Uniunii Europene,având în vedere Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene[1], care abrogă Regulamentul (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene[2] (denumit în continuare „regulamentul de bază”), în special articolul 9,având în vedere articolul 2 din Regulamentul (CE) nr. 1487/2005 al Consiliului[3] din 12 septembrie 2005 de instituire a unui drept antidumping definitiv asupra importurilor anumitor țesături finite din filamente de poliester originare din Republica Populară Chineză,având în vedere propunerea prezentată de către Comisia Europeană după consultarea comitetului consultativ,întrucât:1.  MĂSURILE ÎN VIGOARE2.  Prin Regulamentul (CE) nr. 1487/2005, Consiliul a instituit o taxă antidumping definitivă asupra importurilor, în Uniunea Europeană, de țesături din fire din filamente sintetice care conțin cel puțin 85 % din greutate filamente de poliester texturate și/sau netexturate, vopsite (inclusiv în alb) sau imprimate, originare din Republica Populară Chineză și încadrate în prezent la codurile NC ex 5407 51 00, 5407 52 00, 5407 54 00, ex 5407 61 10, 5407 61 30, 5407 61 90, ex 5407 69 10 și ex 5407 69 90 (denumite în continuare „produsul în cauză”).3.  Dat fiind numărul mare de părți cooperante, un eșantion de producători-exportatori chinezi a fost selectat în timpul anchetei care a dus la instituirea măsurilor.4.  Societăților incluse în eșantion le-au fost atribuite nivelurile individuale ale taxei stabilite în timpul anchetei. Societăților cooperante care nu au fost incluse în eșantion și cărora li s-a acordat tratamentul de societate care funcționează în condițiile unei economii de piață (denumit în continuare „TEP”), în conformitate cu dispozițiile articolului 2 alineatul (7) litera (c) din Regulamentul (CE) nr. 384/96, li s-a atribuit taxa medie ponderată de 14,1 % stabilită pentru societățile incluse în eșantion cărora li s-a acordat TEP. Societăților cooperante care nu au fost incluse în eșantion și cărora li s-a acordat tratamentul individual (denumit în continuare „TI”), în conformitate cu dispozițiile articolului 9 alineatul (5) din același regulament, li s-a atribuit taxa medie ponderată de 37,1 % stabilită pentru societățile incluse în eșantion cărora li s-a acordat TI. Pentru toate celelalte societăți a fost instituită o taxă aplicabilă la scară națională de 56,2 %.5.  În urma unei noi anchete privind absorbția măsurilor, efectuată în conformitate cu articolul 12 din Regulamentul (CE) nr. 384/96, Consiliul a mărit, prin Regulamentul (CE) nr. 1087/2007[4], taxa aplicabilă la scară națională la 74,8 %. De asemenea, producătorilor-exportatori chinezi care beneficiau de niveluri individuale ale taxei și care nu au cooperat la noua anchetă li s-au atribuit taxe antidumping mai ridicate, în conformitate cu dispozițiile articolului 12 alineatul (3) din Regulamentul (CE) nr. 384/96.6.  Articolul 2 din Regulamentul (CE) nr. 1487/2005 oferă producătorilor-exportatori chinezi care îndeplinesc cele patru criterii stabilite la articolul respectiv posibilitatea de a beneficia de același tratament ca cel menționat anterior în considerentul 3 pentru societățile cooperante neincluse în eșantion (denumit în continuare „tratament rezervat noilor producători-exportatori” sau „TNPE”).7.  CERERI DE „TRATAMENT REZERVAT NOILOR PRODUCĂTORI-EXPORTATORI”8.  Un grup de societăți, compus din două societăți afiliate, respectiv AlbaChiara Printing and Dyeing (Jiaxing) Co. Ltd și Jiaxing E. Boselli Textile Trading Co. Ltd. (denumite în continuare „solicitantul”) a cerut să i se acorde TNPE.9.  S-a efectuat o examinare pentru a determina dacă solicitantul întrunește criteriile pentru acordarea TNPE în conformitate cu articolul 2 din Regulamentul (CE) nr. 1487/2005 al Consiliului, verificându-se dacă:10.  solicitantul nu a exportat în Uniunea Europeană produsul în cauză pe parcursul perioadei de anchetă pe care se bazează măsurile (1 aprilie 2003 - 31 martie 2004) (primul criteriu);11.  solicitantul nu este afiliat niciunui exportator sau producător din Republica Populară Chineză care face obiectul măsurilor antidumping instituite prin regulamentul respectiv (al doilea criteriu);12.  solicitantul a exportat efectiv în Uniunea Europeană produsul în cauză după perioada de anchetă pe care se bazează măsurile sau a subscris o obligație contractuală irevocabilă de export în Uniunea Europeană al unei cantități semnificative a produsului în cauză (al treilea criteriu);13.  solicitantul funcționează în condițiile unei economii de piață în sensul articolului 2 alineatul (7) litera (c) din regulamentul de bază sau îndeplinește cerințele pentru a beneficia de o taxă individuală în conformitate cu articolul 9 alineatul (5) din regulamentul de bază (al patrulea criteriu).14.  Au fost trimise chestionare solicitantului, căruia i s-a cerut să furnizeze elemente de probă prin care să demonstreze că întrunește criteriile 1-3 menționate anterior.15.  Întrucât al patrulea criteriu presupune ca solicitanții să depună o cerere pentru acordarea TEP și/sau a TI, Comisia a trimis solicitantului formularele de cerere corespunzătoare. Solicitantul a cerut să i se acorde TEP în temeiul articolului 2 alineatul (7) din regulamentul de bază.16.  Pe scurt și numai în scop orientativ, criteriile TEP sunt prezentate mai jos, în formă rezumată:17.  deciziile comerciale și costurile se stabilesc ca răspuns la semnalele pieței și fără intervenția semnificativă a statului; costurile principalelor intrări reflectă în mod semnificativ valorile pieței;18.  societățile dispun de un set clar de registre contabile de bază care fac obiectul unui audit independent în conformitate cu standardele internaționale de contabilitate[5] și sunt utilizate în toate scopurile;19.  nu există denaturări semnificative preluate de la sistemul anterior de economie planificată;20.  legislația cu privire la faliment și proprietate garantează certitudinea juridică și stabilitatea;21.  operațiunile de schimb valutar se realizează la cursurile pieței.22.  Producătorii-exportatori care îndeplinesc criteriile menționate în considerentul 7 de mai sus pot beneficia, în temeiul articolului 2 din Regulamentul (CE) nr. 1487/2005 al Consiliului, fie de nivelul taxei de 14,1 %, aplicabil societăților cărora li s-a acordat TEP în conformitate cu articolul 2 alineatul (7) litera (c) din Regulamentul (CE) nr. 384/96, fie de nivelul taxei medii ponderate de 37,1 %, aplicabil societăților cărora li s-a acordat TI în conformitate cu articolul 9 alineatul (5) din același regulament.23.  Comisia Europeană a solicitat și a verificat toate informațiile pe care le-a considerat necesare pentru a stabili dacă se întrunesc cele patru criterii prevăzute la articolul 2 din Regulamentul (CE) nr. 1487/2005. S-au efectuat vizite de verificare la sediile următoarelor societăți:24.  AlbaChiara Printing and Dyeing (Jiaxing) Co. Ltd, Jiaxing,25.  Jiaxing E. Boselli Textile Trading Co. Ltd., Jiaxing.26.  CONSTATĂRILE27.  Solicitantul a furnizat suficiente elemente de probă pentru a demonstra că îndeplinește toate cele patru criterii menționate în considerentul 7 de mai sus. De fapt, solicitantul a putut dovedi (i) că nu a exportat produsul în cauză în Uniunea Europeană în perioada cuprinsă între 1 aprilie 2003 și 31 martie 2004, (ii) că nu este afiliat niciunui exportator sau producător din Republica Populară Chineză care face obiectul măsurilor antidumping instituite prin Regulamentul (CE) nr. 1487/2005, (iii) că a exportat efectiv în Uniunea Europeană o cantitate semnificativă a produsului în cauză începând cu anul 2008 și (iv) că îndeplinește toate cerințele necesare pentru acordarea TEP și că, prin urmare, poate beneficia de o taxă individuală în conformitate cu articolul 2 alineatul (7) litera (c) din regulamentul de bază. Prin urmare, solicitantului i s-a putut acorda nivelul taxei medii ponderate aplicabil societăților cooperante neincluse în eșantion care au obținut TEP (și anume 14,1%), în conformitate cu articolul 2 din Regulamentul (CE) nr. 1487/2005 și denumirea sa ar trebui să fie adăugată pe lista producătorilor-exportatori prevăzută la articolul 1 alineatul (2) din regulamentul respectiv.28.  MODIFICAREA LISTEI SOCIETĂȚILOR CARE BENEFICIAZĂ DE NIVELURI INDIVIDUALE ALE TAXEI29.  Ținând cont de constatările anchetei menționate anterior în considerentul 13, s-a ajuns la concluzia că societățile AlbaChiara Printing and Dyeing (Jiaxing) Co. Ltd și Jiaxing E. Boselli Textile Trading Co. Ltd. ar trebui să fie adăugate pe lista diferitelor societăți menționate la articolul 1 alineatul (2) din Regulamentul (CE) 1487/2005 al Consiliului care beneficiază de un nivel al taxei de 14,1 %.30.  Solicitantul și industria din Uniune au fost informați cu privire la constatările anchetei și au avut ocazia să-și prezinte observațiile. Nu a fost adusă nicio altă informație care să permită să se ajungă la o concluzie diferită în ceea ce-l privește pe solicitant,ADOPTĂ PREZENTUL REGULAMENT:Articolul 1Articolul 1 alineatul (2) din Regulamentul (CE) nr. 1487/2005 al Consiliului se modifică prin adăugarea următoarelor societăți în tabelul societăților care beneficiază de niveluri individuale ale taxei:Societatea | Taxă antidumping definitivă | Cod adițional TARIC |AlbaChiara Printing and Dyeing (Jiaxing) Co. Ltd | 14,1% | A617 |Jiaxing E. Boselli Textile Trading Co. Ltd. | 14,1% | A617 |Articolul 2Prezentul regulament intră în vigoare în ziua următoare datei publicării în Jurnalul Oficial al Uniunii Europene .Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles,Pentru Consiliu,Președintele [1] JO L 343, 22.12.2009, p. 51.[2] JO L 56, 6.3.1996, p. 1.[3] JO L 240, 16.9.2005, p. 1.[4] JO L 246, 21.9.2007, p. 1.[5] Standardele internaționale de contabilitate înseamnă toate standardele majore de contabilitate recunoscute la nivel internațional, inclusiv GAAP din Statele Unite și lucrările Fundației comitetului pentru standarde internaționale de contabilitate (IASCF), efectuate de Consiliul pentru standarde internaționale de contabilitate (IASB), cuprinzând Cadrul consiliului pentru standardele internaționale de contabilitate (IASBF), Standardul internațional de contabilitate (IAS), Standardele internaționale de raportare financiară (IFRS) și publicațiile Comitetului internațional pentru interpretarea raportărilor financiare (IFRIC).


               COMISIA EUROPEANĂ
            Bruxelles, 29.9.2016
            COM(2016) 631 final
            2016/0308(COD)
            Propunere de
            REGULAMENT AL PARLAMENTULUI EUROPEAN ŞI AL CONSILIULUI
            privind introducerea de măsuri comerciale autonome temporare pentru Ucraina care completează concesiile comerciale disponibile în temeiul Acordului de asociere

               EXPUNERE DE MOTIVE

               1.CONTEXTUL PROPUNERII

               •Motivele și obiectivele propunerii

                  Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte (denumit în continuare „acordul”), a fost semnat de părți în două etape, în martie și în iunie 2014. Acordul de asociere a fost aplicat cu titlu provizoriu în anumite domenii începând cu 1 noiembrie 2014. Zona de liber schimb aprofundată și cuprinzătoare (Deep and Comprehensive Free Trade Area – DCFTA) a fost aplicată cu titlu provizoriu începând cu 1 ianuarie 2016.

                  Unul dintre obiectivele acordului este de a crea condiții pentru îmbunătățirea relațiilor economice și comerciale care să conducă la integrarea treptată a Ucrainei în piața internă a UE, inclusiv prin crearea unei zone de liber schimb aprofundate și cuprinzătoare, astfel cum se menționează în Titlul IV (Comerțul și aspecte legate de comerț) din acord, precum și de a sprijini eforturile Ucrainei de a finaliza tranziția către o economie de piață funcțională, inter alia, prin apropierea progresivă a legislației sale de cea a Uniunii.

                  Pentru a crește fluxurile comerciale existente aferente importului anumitor produse agricole din Ucraina în Uniune, precum și pentru a promova cooperarea comercială și economică bilaterală cu Uniunea, este adecvat să se acorde Ucrainei preferințe comerciale autonome suplimentare.

                  Noile măsuri autonome ar respecta aceleași principii de bază ca și cele prevăzute în Acordul de asociere dintre UE și Ucraina. În particular, articolul 2 din Acordul de asociere cu Ucraina prevede că respectarea principiilor democratice, a drepturilor omului și a libertăților fundamentale, precum și respectarea principiilor statului de drept constituie elemente esențiale ale acordului respectiv.

                  Măsurile comerciale autonome prevăzute în prezentul regulament sunt condiționate de respectarea acestor principii de către Ucraina.

                  Se aplică proceduri de salvgardare uzuale.

               •Coerența cu dispozițiile existente în domeniul de politică

                  Noile măsuri comerciale autonome ar fi în concordanță cu punerea în aplicare a Acordului de asociere UE – Ucraina și, în particular, cu aplicarea cu titlu provizoriu a titlului IV din DCFTA din 1 ianuarie 2016.

                  În plus, recentele acorduri de liber schimb negociate de Uniunea Europeană (în special cu Peru și Columbia, cu America Centrală, cu Vietnam și cu Canada) au furnizat deja acces nelimitat și fără taxe vamale pentru unele produse agricole reglementate prin prezentul regulament.

               •Coerența cu alte politici ale Uniunii

                  Uniunea Europeană a sprijinit până în prezent stabilizarea politică și economică a Ucrainei, precum și consolidarea reformelor, în particular în ceea ce privește justiția și lupta împotriva corupției, consolidarea capacităților administrației publice, precum și descentralizarea. Un amplu pachet de sprijin, în valoare de 12,8 miliarde EUR, include asistență macrofinanciară, precum și numeroase proiecte de asistență tehnică și financiară prin măsuri speciale anuale, precum și asistență oferită de către BEI, împreună cu alte instituții financiare internaționale, pentru punerea în aplicare a DCFTA.

               2.TEMEIUL JURIDIC, SUBSIDIARITATEA ȘI PROPORȚIONALITATEA

               •Temeiul juridic

               Temeiul juridic al propunerii este articolul 207 alineatul (2) din Tratatul privind funcționarea Uniunii Europene.

               Subsidiaritatea (în cazul competențelor neexclusive)

               Conform articolului 3 din TFUE, politica comercială comună este definită ca fiind o competență exclusivă a Uniunii. Prin urmare, principiul subsidiarității nu se aplică.

               Proporționalitatea

               Prezenta propunere este necesară pentru a pune în aplicare politica comercială comună.

               Alegerea instrumentului

               Prezenta propunere este în conformitate cu articolul 207 alineatul (2) din TFUE, care prevede măsuri de implementare a politicii comerciale comune. Nu există niciun alt instrument juridic care ar putea fi utilizat în scopul realizării obiectivului formulat în prezenta propunere.

               3.REZULTATELE EVALUĂRILOR EX-POST, ALE CONSULTĂRILOR CU PĂRȚILE INTERESATE ȘI ALE EVALUĂRII IMPACTULUI

               Evaluările ex-post/verificări ale adecvării legislației existente

                  Nu se aplică.

               Consultările cu părțile interesate

               Au avut loc consultări cu părțile interesate în cadrul evaluării impactului asupra dezvoltării durabile comandat de DG Comerț în 2007, care au fost incluse în procesul de negociere a DCFTA. În plus, măsura trebuie să fie adoptată prin procedura de codecizie. Prin urmare, va fi supusă examinării de către Consiliul UE și de către Parlamentul European.

               Obținerea și utilizarea expertizei

                  Nu se aplică.

               Evaluarea impactului

               Având în vedere situația economică dificilă din Ucraina, este important ca regulamentul să intre în vigoare cât mai curând posibil. Prin urmare, nu s-a realizat nicio evaluare a impactului pentru măsura în cauză. Cu toate acestea, dispozițiile comerciale și cele legate de comerț ale acordului au fost supuse evaluării impactului asupra dezvoltării durabile, menționată mai sus. Respectivul studiu a confirmat faptul că punerea în aplicare a dispozițiilor comerciale și a celor legate de comerț ar avea un impact economic pozitiv atât pentru UE, cât și pentru Ucraina.

               Adecvarea și simplificarea reglementărilor

                  Măsura nu sporește volumul de reglementări care vizează întreprinderile.

               Drepturile fundamentale

                  Noile măsuri autonome ar respecta aceleași principii de bază ca și cele prevăzute în Acordul de asociere dintre UE și Ucraina. În particular, articolul 2 din Acordul de asociere cu Ucraina prevede că respectarea principiilor democratice, a drepturilor omului și a libertăților fundamentale, precum și respectarea principiilor statului de drept constituie elemente esențiale ale acordului respectiv.

               3.IMPLICAȚIILE BUGETARE

                  Uniunea Europeană va suporta o pierdere de venituri din taxe vamale în valoare de mai puțin de 50 de milioane EUR anual, cu un impact foarte limitat asupra resurselor proprii ale UE. Valoarea taxelor vamale nepercepute pentru importul produselor industriale va reprezenta aproximativ 20 % din total.

               4.ALTE ELEMENTE

               •Planuri de punere în aplicare și modalități de monitorizare, evaluare și raportare

                  Raportarea online cu privire la utilizarea contingentelor tarifare aferente produselor agricole este disponibilă prin intermediul site-urilor de internet dedicate ale Comisiei Europene.

               •Documentele explicative (în cazul directivelor)

                  Nu se aplică.

               •Explicarea detaliată a dispozițiilor specifice ale propunerii

                  Având în vedere situația economică dificilă și eforturile de reformă economică depuse de Ucraina și pentru a sprijini dezvoltarea unor relații economice mai strânse cu Uniunea Europeană, măsurile urmăresc să sporească fluxurile comerciale aferente importului anumitor produse agricole și să acorde concesii sub forma unor măsuri comerciale autonome în cazul anumitor produse industriale în conformitate cu accelerarea eliminării taxelor vamale în cadrul comerțului dintre Uniunea Europeană și Ucraina.

                  Măsurile comerciale autonome ar fi acordate sub formă de cote tarifare zero pentru anumite produse agricole, în plus față de contingentele tarifare preferențiale prevăzute în acord, precum și sub forma eliminării parțiale sau integrale a taxelor la import pentru mai multe produse industriale.

               2016/0308 (COD)

               Propunere de

               REGULAMENT AL PARLAMENTULUI EUROPEAN ŞI AL CONSILIULUI

               privind introducerea de măsuri comerciale autonome temporare pentru Ucraina care completează concesiile comerciale disponibile în temeiul Acordului de asociere

               PARLAMENTUL EUROPEAN ȘI CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 207 alineatul (2),

               având în vedere propunerea Comisiei Europene,

               după transmiterea proiectului de act legislativ către parlamentele naționale,

               hotărând în conformitate cu procedura legislativă ordinară,

               întrucât:

               (1)Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte
                  1
                este baza relației dintre Uniune și Ucraina. Titlul IV privind comerțul și aspectele legate de comerț se aplică provizoriu de la 1 ianuarie 2016
                  2
               . În preambulul său, părțile la acordul de asociere și-au exprimat dorința de a consolida și de a extinde relațiile într-un mod ambițios și inovator;

               (2)Având în vedere eforturile de reformă economică depuse de Ucraina și pentru a sprijini dezvoltarea unor relații economice mai strânse cu Uniunea Europeană, este adecvat să se sporească fluxurile comerciale aferente importului anumitor produse agricole și să acorde concesii sub forma unor măsuri comerciale autonome în cazul anumitor produse industriale în conformitate cu accelerarea eliminării taxelor vamale în cadrul comerțului dintre Uniunea Europeană și Ucraina.

               (3)Măsurile comerciale autonome ar fi acordate sub formă de cote tarifare zero pentru produsele incluse în anexele I și II, în plus față de contingentele tarifare preferențiale prevăzute în acord, precum și sub forma eliminării parțiale sau integrale a taxelor la import pentru produsele industriale incluse în anexa III;

               (4)În scopul prevenirii oricărui risc de fraudă, dreptul de a beneficia de cote tarifare zero suplimentare ar trebui să fie condiționat de respectarea de către Ucraina a regulilor de origine a produselor relevante și a procedurilor aferente, precum și de implicarea în cooperarea administrativă strânsă cu Uniunea Europeană, astfel cum se prevede în acord;

               (5)Ucraina ar trebui să se abțină de la introducerea unor noi taxe vamale sau a unor taxe cu efect echivalent sau a unor noi restricții cantitative sau a unor măsuri cu efect echivalent sau de la creșterea nivelurilor taxelor vamale sau ale altor taxe în vigoare sau de la introducerea oricăror alte restricții. În cazul nerespectării oricăreia dintre aceste condiții, Comisia Europeană ar trebui să fie împuternicită să suspende temporar toate sau o parte din măsurile comerciale autonome;

               (6)Este necesar să se prevadă reintroducerea taxelor vamale aplicabile în mod normal din Tariful Vamal Comun în cazul importurilor de orice produse care cauzează sau riscă să cauzeze dificultăți grave producătorilor din Uniunea Europeană de produse similare sau direct concurente, stabilite în urma unei anchete întreprinse de Comisia Europeană;

               (7)În vederea asigurării unor condiții uniforme pentru punerea în aplicare a prezentului regulament, Comisiei ar trebui să îi fie conferite competențe de executare pentru a permite suspendarea temporară a regimurilor preferențiale stabilite prin prezentul regulament și introducerea unor măsuri corective în cazurile în care piața Uniunii este afectată de prezentul regulament. Aceste competențe ar trebui să fie exercitate în conformitate cu Regulamentul (UE) nr. 182/2011 al Parlamentului European și al Consiliului
                  3
               .

               (8)Contingentele tarifare sunt gestionate de Comisie în conformitate cu articolele 49 – 54 din Regulamentul de punere în aplicare (UE) 2015/2447 al Comisiei
                  4
               , cu excepția celor pentru produse agricole specifice care sunt gestionate de Comisie în conformitate cu articolul 184 din Regulamentul (UE) nr. 1308/2013 al Parlamentului European și al Consiliului
                  5
               .

               (9)Articolul 2 din Acordul de asociere prevede că respectarea principiilor democratice, a drepturilor omului și a libertăților fundamentale, precum și respectarea principiilor statului de drept constituie elemente esențiale ale acordului respectiv. Este adecvat să se introducă posibilitatea de a suspenda temporar preferințele în cazul nerespectării principiilor fundamentale ale drepturilor omului, ale democrației și ale statului de drept de către Ucraina.

               (10)Având în vedere situația economică dificilă din Ucraina, este important ca regulamentul să intre în vigoare în ziua următoare datei publicării în Jurnalul Oficial al Uniunii Europene,

               ADOPTĂ PREZENTUL REGULAMENT:

               Articolul 1

               Regimurile preferențiale și accesul la contingentele tarifare

               1.Produsele menționate în anexele I și II pot fi importate în Uniunea Europeană în limitele contingentelor tarifare ale Uniunii stabilite în anexele respective.

               2.Contingentele tarifare pentru produsele enumerate în anexa I sunt gestionate de Comisie în conformitate cu articolele 49 – 54 din Regulamentul de punere în aplicare (UE) 2015/2447 al Comisiei din 24 noiembrie 2015.

               3.Contingentele tarifare pentru produsele agricole specifice menționate în anexa II sunt gestionate de Comisie în baza normelor stabilite în conformitate cu articolul 184 din Regulamentul (UE) nr. 1308/2013.

               4.Taxele vamale preferențiale aplicate importurilor de anumite produse industriale originare din Ucraina vor fi aplicate în conformitate cu anexa III.

               Articolul 2

               Condițiile de acordare a regimurilor preferențiale

               Aplicarea contingentelor tarifare introduse prin articolul 1 este condiționată de:

               a)respectarea regulilor de origine pentru produse și a procedurilor aferente, astfel cum se prevede în Acordul de asociere, și, în special, în Protocolul I privind definiția conceptului de „produse originare” și a metodelor de cooperare administrativă, precum și în Protocolul II privind asistența administrativă reciprocă în domeniul vamal;

               b)abținerea Ucrainei de la introducerea unor noi taxe vamale sau a unor taxe cu efect echivalent și a unor noi restricții cantitative sau a unor măsuri cu efect echivalent asupra importurilor originare din Uniune sau de la creșterea nivelurilor taxelor vamale sau ale altor taxe actuale sau de la introducerea oricăror alte restricții începând cu data intrării în vigoare a prezentului regulament;

               c)respectarea principiilor democratice, a drepturilor omului și a libertăților fundamentale, precum și respectarea principiilor statului de drept prevăzute la articolul 2 din Acordul de asociere.

               Articolul 3

               Suspendarea temporară

               În situația în care Comisia constată că există suficiente dovezi care indică nerespectarea condițiilor stabilite la articolul 2, ea poate suspenda, integral sau parțial, regimurile preferențiale prevăzute în prezentul regulament, în conformitate cu procedura de examinare menționată la articolul 5 alineatul (2).

               Articolul 4

               Clauza de salvgardare

               1.Dacă un produs originar din Ucraina este importat în condiții care cauzează sau pot cauza dificultăți grave unui producător comunitar de produse similare sau aflate în concurență directă, taxele din Tariful Vamal Comun aferente unui astfel de produs pot fi reintroduse oricând de către Consiliu, hotărând cu majoritate calificată în baza unei propuneri a Comisiei.

               2.La cererea unui stat membru sau la inițiativa Comisiei, aceasta ia o decizie oficială de deschidere a unei anchete, într-un termen rezonabil. În cazul în care Comisia decide deschiderea unei anchete, ea publică în Jurnalul Oficial al Uniunii Europene un aviz care anunță această anchetă. Acest aviz conține un rezumat al informațiilor primite și prevede că orice informație relevantă se trimite Comisiei. El precizează termenul, care nu depășește patru luni de la data publicării avizului, în care părțile interesate își pot prezenta în scris punctele de vedere.

               3.Comisia caută toate informațiile pe care le consideră necesare și poate verifica informațiile primite de la Ucraina și de la orice altă sursă relevantă. Ea poate fi asistată de funcționari ai statelor membre pe teritoriul cărora ar putea fi efectuate verificări, în urma unei cereri în acest sens din partea statelor membre respective.

               4.Examinarea posibilei existențe a unor dificultăți majore, Comisia ia în considerare, inter alia, următorii factori privind producătorii comunitari, atunci când aceste informații sunt disponibile:

               –cota de piață,

               –producția,

               –stocurile,

               –capacitatea de producție,

               –utilizarea capacității,

               –ocuparea forței de muncă,

               –importurile,

               –prețurile.

               5.Ancheta se încheie în termen de șase luni de la publicarea avizului menționat la alineatul (2). Comisia poate, în situații excepționale, să extindă această perioadă în conformitate cu procedura menționată la articolul 5.

               6.Comisia ia o decizie în termen de trei luni, în conformitate cu procedura menționată la articolul 5. O astfel de decizie intră în vigoare în termen de o lună de la data publicării sale.

               7.În cazul în care circumstanțe excepționale care necesită o acțiune imediată fac ancheta imposibilă, Comisia, după informarea comitetului, poate lua orice măsură preventivă care este strict necesară.

               Articolul 5

               Procedura comitetului

               1.În scopul punerii în aplicare a articolului 1 alineatul (2) și a articolului 4 din prezentul regulament, Comisia este asistată de Comitetul Codului Vamal, instituit prin articolul 248a din Regulamentul (CEE) nr. 2913/92. Comitetul este un comitet în sensul Regulamentului (UE) nr. 182/2011.

               2.În cazul în care se face trimitere la prezentul alineat, se aplică articolul 5 din Regulamentul (UE) nr. 182/2011.

               Articolul 6

               Intrarea în vigoare și aplicarea

               Prezentul regulament intră în vigoare în ziua următoare datei publicării în Jurnalul Oficial al Uniunii Europene.

               El se aplică timp de trei ani.

               Prezentul regulament este obligatoriu în toate elementele sale și se aplică direct în toate statele membre.

               Adoptat la Bruxelles,

                  Pentru Parlamentul European
                        Pentru Consiliu

                  Președintele
                        Președintele

               FIȘĂ FINANCIARĂ LEGISLATIVĂ PENTRU PROPUNERILE CU IMPACT BUGETAR LIMITAT EXCLUSIV LA VENITURI

               1.DENUMIREA PROPUNERII:

               Propunere de REGULAMENT AL PARLAMENTULUI EUROPEAN ȘI AL CONSILIULUI privind introducerea de măsuri comerciale autonome temporare pentru Ucraina care completează concesiile comerciale disponibile în temeiul Acordului de asociere

               2.LINII BUGETARE

               Capitolul și articolul: Capitolul 12, articolul 120 (taxe vamale)

               Suma înscrisă în buget pentru exercițiul financiar 2016: 18 465,3 milioane EUR

               3.IMPACT FINANCIAR

               Propunerea nu are implicații financiare

               Propunerea nu are impact financiar asupra cheltuielilor, dar are impact financiar asupra veniturilor – efectul este următorul:

               (milioane EUR cu o zecimală)

                        Linia de venituri
                           6

                        2016

                        2017

                        Articolul 120

                        0

                        35,3

                        Situația după acțiune

                        Linia de venituri

                        2016

                        2017

                        2018

                        2019

                        2020

                        Articolul 120

                        18 465,3

                        18 430

                        18 430

                        18 430

               4.MĂSURI ANTIFRAUDĂ

               Legislația UE în domeniul vamal este concepută pentru a asigura aplicarea corectă a tuturor măsurilor UE în domeniul vamal, inclusiv a preferințelor tarifare menționate în prezentul regulament, care prevede, de asemenea, aplicarea dispozițiilor necesare din Acordul de asociere dintre UE și Ucraina și aplicarea protocolului său I privind definiția conceptului de „produse originare” și a metodelor de cooperare administrativă , precum și a anexelor sale respective, și posibilitatea, în urma consultărilor, recurgerii la o retragere temporară a preferințelor tarifare în cazul unor fraude și abateri care implică tratament preferențial.

               5.ALTE OBSERVAȚII

               Această estimare se bazează pe calcule interne.

                     (1)
                  JO L 161, 29.5.2014, p. 3.

                     (2)
                  Decizia 2014/668/UE a Consiliului din 23 iunie 2014 (JO L 278, 20.9.2014, p. 1).

                     (3)
                  Regulamentul (UE) nr. 182/2011 al Parlamentului European și al Consiliului din 16 februarie 2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie (JO L 55, 28.2.2011, p. 13).

                     (4)
                  Regulamentul de punere în aplicare (UE) 2015/2447 al Comisiei din 24 noiembrie 2015 de stabilire a unor norme pentru punerea în aplicare a anumitor dispoziții din Regulamentul (UE) nr. 952/2013 al Parlamentului European și al Consiliului de stabilire a Codului vamal al Uniunii (JO L 343, 29.12.2015, p. 558).

                     (5)
                  Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (JO L 347, 20.12.2013, p. 671).

                     (6)
                  În ceea ce privește resursele proprii tradiționale (taxe agricole, cotizații pentru zahăr, taxe vamale), sumele indicate trebuie să fie sume nete și anume, sume brute după deducerea a 25 % reprezentând cheltuieli de colectare.

    ---documentbreak---

               COMISIA EUROPEANĂ
            Bruxelles, 29.9.2016
            COM(2016) 631 final
            ANEXE
            la
            Propunerea de Regulament al Parlamentului European și al Consiliului

               privind introducerea de măsuri comerciale autonome temporare pentru Ucraina care completează concesiile comerciale disponibile în temeiul Acordului de asociere

               ANEXE

               ANEXA I

               În pofida regulilor de interpretare a Nomenclaturii combinate, textul descrierii produselor trebuie considerat ca având o valoare pur indicativă, domeniul de aplicare al regimului preferențial fiind determinat, în contextul prezentei anexe, de codurile NC existente la momentul adoptării prezentului regulament.

                        Nr. de ordine

                        Cod NC

                        Descrierea produselor

                        Perioada de aplicare a contingentelor

                        De la intrarea în vigoare a prezentului regulament, timp 36 de luni.

                        Volumul anual al contingentelor

                        (în tone greutate netă, cu excepția cazurilor în care se specifică altfel)

                        09.6750

                        0409

                        Miere naturală

                        3 000

                        09.6751

                        Ex 1103 19 20
                        1103 19 90
                        1103 20 90
                        1104 19 10
                        1104 19 50
                        1104 19 61
                        1104 19 69

                           ex 1104 29

                           1104 30

                        Crupe de orz
                        Crupe și griș din cereale (altele decât grâu, secară, ovăz, porumb, orez și orz)
                        Pelete din cereale (altele decât grâu, secară, ovăz, porumb, orez și orz)
                        Boabe de grâu presate sau sub formă de fulgi
                        Boabe de porumb presate sau sub formă de fulgi
                        Boabe de orz presate
                        Boabe de orz sub formă de fulgi
                        Boabe prelucrate (de exemplu decojite, lustruite, tăiate sau zdrobite), altele decât de ovăz, de secară sau de porumb
                        Germeni de cereale, întregi, presați, sub formă de fulgi sau zdrobiți

                        7 800

                        09.6752

                        2002

                        Tomate preparate sau conservate altfel decât în oțet sau acid acetic

                        5 000

                        09.6753

                        2009 61 90

                        2009 69 11

                        2009 69 71 2009 69 79 2009 69 90

                        Suc de struguri (inclusiv must de struguri), cu o valoare Brix de maximum 30, cu o valoare de maximum 18 EUR per 100 kg greutate netă

                        Suc de struguri (inclusiv must de struguri), cu o valoare Brix de peste 67, cu o valoare de maximum 22 EUR per 100 kg greutate netă

                        Suc de struguri (inclusiv must de struguri), cu o valoare Brix de peste 30 dar de maximum 67, cu o valoare de maximum 18 EUR per 100 kg greutate netă

                        500

                        09.6754

                        1004

                        Ovăz

                        4 000

               ANEXA II

               Contingente tarifare pentru produsele agricole specifice menționate la articolul 1 alineatul (3)

               În pofida regulilor de interpretare a Nomenclaturii combinate, textul descrierii produselor trebuie considerat ca având o valoare pur indicativă, domeniul de aplicare al regimului preferențial fiind determinat, în contextul prezentei anexe, de codurile NC existente la momentul adoptării prezentului regulament.

                        Produs

                        Clasificare tarifară

                        Cantitate

                        Grâu comun, alac și meslin, făină, crupe, griș și pelete

                        1001 99 00

                        1101 00 15, 1101 00 90

                        1102 90 90

                        1103 11 90 1103 20 60

                        100 000 de tone/an

                        Porumb, altul decât sub formă de semințe, făină, crupe, griș, pelete și boabe

                        1005 90 00

                        1102 20

                        1103 13

                        1103 20 40

                        1104 23

                        650 000 de tone/an

                        Orz, altul decât sub formă de semințe, făină și pelete

                        1003 90 00

                        1102 90 10

                        ex 1103 20 25

                        350 000 de tone/an

               ANEXA III

               Tarife preferențiale aplicate pentru produsele specifice menționate la articolul 1 alineatul (4)

               În pofida regulilor de interpretare a Nomenclaturii combinate, textul descrierii produselor trebuie considerat ca având o valoare pur indicativă, domeniul de aplicare al regimului preferențial fiind determinat, în contextul prezentei anexe, de codurile NC existente la momentul adoptării prezentului regulament.

                        NC 2016

                        DESCRIERE

                        Taxe vamale aplicate

                        CAPITOLUL 31 – ÎNGRĂȘĂMINTE

                        3102 10 10

                        Uree, chiar în soluție apoasă, cu un conținut de azot mai mare de 45 % din greutatea produsului anhidru în stare uscată (exclusiv produsele sub formă de pelete sau forme similare sau în ambalaje cu o greutate brută de maximum 10 kg)

                        3 %

                        3102 21 00

                        Sulfat de amoniu (cu excepția celui sub formă de pelete sau forme similare sau în ambalaje cu o greutate brută de maximum 10 kg)

                        0 %

                        3102 40 10

                        Amestecuri de nitrat de amoniu cu carbonat de calciu sau alte substanțe anorganice care nu sunt folosite ca îngrășăminte, cu un conținut de azot de maximum 28 % în greutate (cu excepția celor sub formă de pelete sau forme similare sau în ambalaje cu o greutate brută de maximum 10 kg)

                        0 %

                        3102 50 00

                        Nitrat de sodiu (cu excepția celui sub formă de pelete sau forme similare sau în ambalaje cu o greutate brută de maximum 10 kg)

                        0 %

                        3105 20 10

                        Îngrășăminte minerale sau chimice cu conținut de azot, de fosfor sau de potasiu, cu un conținut de azot de peste 10 % din greutatea produsului anhidru în stare uscată (cu excepția celor sub formă de tablete sau forme similare sau în ambalaje cu o greutate brută de maximum 10 kg)

                        0 %

                        3105 51 00

                        Îngrășăminte minerale sau chimice care conțin nitrați și fosfați

                        0 %

                        CAPITOLUL 32 – EXTRACTE TANANTE SAU COLORANTE; TANINI ȘI DERIVAȚII LOR; COLORANȚI, PIGMENȚI ȘI ALTE SUBSTANȚE COLORANTE; VOPSELE ȘI LACURI; MASTICURI; CERNELURI

                        320611 00

                        Pigmenți și preparate pe bază de dioxid de titan, care conțin dioxid de titan minimum 80 % în greutate, calculat pentru materia uscată

                        0 %

                        CAPITOLUL 64 – ÎNCĂLȚĂMINTE, GHETRE ȘI ARTICOLE SIMILARE; PĂRȚI ALE ACESTOR ARTICOLE

                        6402 91 90

                        Încălțăminte care acoperă glezna, cu tălpi exterioare și fețe din cauciuc sau din material plastic

                        0 %

                        6402 99 98

                        Încălțăminte cu tălpi exterioare din cauciuc sau din material plastic și fețe din material plastic, cu tălpile interioare de o lungime de minimum 24 de cm, pentru femei

                        0 %

                        6403 99 96

                        Încălțăminte pentru bărbați cu tălpile exterioare din cauciuc, din material plastic sau din piele reconstituită și cu fețe din piele naturală (care nu acoperă glezna), cu tălpile interioare de o lungime de minimum 24 de cm (cu excepția 6403.11-00 – 6403.40.00, 6403.99.11, 6403.99.36, 6403.99.50)

                        0 %

                        6403 99 98

                        Încălțăminte cu tălpile exterioare din cauciuc, din material plastic sau din piele reconstituită și fețe din piele naturală, cu tălpile interioare de o lungime de minimum 24 de cm, pentru femei

                        0 %

                        CAPITOLUL 74 – CUPRU ȘI ARTICOLE DIN CUPRU

                        7407 21 10

                        Bare și tije, din aliaje pe bază de cupru-zinc „alamă”

                        0 %

                        7408 11 00

                        Sârmă din cupru rafinat, a cărei dimensiune maximă a secțiunii transversale este de peste 6 mm

                        0 %

                        CAPITOLUL 76 – ALUMINIU ȘI ARTICOLE DIN ALUMINIU

                        7601 10 00

                        Aluminiu, nealiat, sub formă brută

                        0 %

                        7601 20 20

                        Aliaje de aluminiu sub formă brută, sub formă de brame sau țagle

                        0 %

                        7601 20 80

                        Aliaje de aluminiu sub formă brută (altele decât brame și țagle)

                        0 %

                        7604 21 00

                        Profile tubulare din aliaje de aluminiu

                        0 %

                        760429 90

                        Profile solide, din aliaje de aluminiu

                        0 %

                        7616 99 90

                        Articole din aluminiu, neturnate

                        0 %

                        CAPITOLUL 85 – MAȘINI, APARATE ȘI ECHIPAMENTE ELECTRICE ȘI PĂRȚI ALE ACESTORA; APARATE DE ÎNREGISTRAT SAU DE REPRODUS SUNETUL, APARATE DE TELEVIZIUNE DE ÎNREGISTRAT SAU DE REPRODUS IMAGINE ȘI SUNET ȘI PĂRȚI ȘI ACCESORII ALE ACESTOR APARATE

                        8525 80 99

                        Aparate de înregistrat video, altele decât cele capabile să înregistreze numai sunetele și imaginile captate de o cameră de televiziune

                        0 %

                        8528 71 19

                        Receptoare de semnale videofonice (tunere) (cu excepția subansamblelor electronice pentru a fi încorporate în mașinile automate de prelucrare a datelor și a aparatelor cuprinzând un microprocesor având încorporat un modem pentru acces la internet și asigurând o funcție de schimb de informații interactiv, capabil de a recepționa semnale de televiziune („set-top boxes având funcția de comunicație”)

                        0 %

                        8528 71 99

                        Aparate receptoare de televiziune, chiar încorporând un aparat de recepție de radiodifuziune sau un aparat de înregistrare sau de reproducere a sunetului sau a imaginilor, neconcepute pentru a încorpora un dispozitiv de afișare sau un ecran video [cu excepția receptoarelor de semnale videofonice (tunere), a dispozitivelor „set-top box” cu funcție de comunicație)

                        0 %

                        8528 72 40

                        Aparate de recepție pentru televiziune, în culori, cu ecran LCD

                        0 %